Кәсіби бағдар кеңесінің Ережесі
Кәсіби бағдар беру кеңесінің мақсаты –жүйелі педагогикалық үдеріс негізінде оқушыларды дұрыс таңдау жасауға бағыттап, оларды еңбекке баулу, оқушылар мамандықты терең тануы үшін мақсатты түрдегі кәсіби бағдар беру жұмыстарын өткізу, оқушылардың санасында жұмысшы мамандықтарына деген жағымды, оң көзқарас қалыптастыру.
Кеңестің негізгі міндеттері:
• мектепте кәсіптік бағдар беру кабинетін ұйымдастыру;
• оқушылардың оқу орындарымен танысуына арналған кәсіби ақпараттық көрнекіліктер жасап, көрмелер ұйымдастыру және олардың жағдайларын қадағалап тұру;
• мұғалімдерге, оқушыларға және олардың ата-аналарына арналған лекциялар, баяндамалар, сұхбаттар, экскурсиялар, «Ашық есік күндерін» өткізуді ұйымдастыру және ТжКБ, ЖОО, кәсіпорындардың өмірімен таныстыру мақсатында аталған орындардағы іс-шараларға қатыстыру;
• аймақтық халықты жұмыспен қамтамасыз ету орталығымен бірігіп жалпы мектепішілік және мектепаралық оқу өндірістік комбинаттарында жұмыс түрлерін ұйымдастыру және өткізу;
• оқушылардың кәсіби таңдауы мен мотивациясын анықтау мақсатында оқушылар арасында жүйелі түрде сауалнама өткізіп отыруды ұйымдастыру;
• мектептегі кәсіби бағдар беру жұмысының ағымдағы жайы туралы жүйелі түрде талдау өткізу;
•оқу бөлімін жыл ішіндегі жасалған кәсіби бағдар беру кеңесінің есебімен таныстыру.
	Оқушылардың кәсіби бағдар жөніндегі кеңесін мектеп директоры тағайындайды. Кеңестің жауапты хатшысы болып әлеуметтік педагог тағайындалады.
Кәсіби бағдар беру жқніндегі кеңес құрамы:
1. Директордың тәрбие ісі жөніндегі орынбасары
2. Әлеуметтік педагог
3. Сынып жетекші
4. Педагог-психолог
5. Кітапханашы
6. Медициналық қызметкер
7. Еңбек пәні мұғалімі
8. Пән мұғалімдері
9. Ата-аналар комитетінің өкілі
Кеңес өзінің отырысын бір тоқсанда кем дегенде бір рет өткізеді. Отырыста кеңес жұмысының жай-күйі талқыланады, кеңес мүшелерінің жұмысы жөніндегі ата-аналар комитеті, медициналық қызметкер, педагог-психолог, мектеп кітапханасының қызметі жөнінде ақпарат тыңдалады, Ағымдағы сұрақтар, түлектердің жұмыспен қамтылу қорытындысы, кәсіби бағдармен байланысты оқушыларға берілетін кеңес те отырыста сөз болады.
мектептегі кәсіптік бағдар беру органының Құрылымы
Кәсіби бағдар беру Кеңесі




 Кәсіби бағдар беру кеңесінің төрағасы директордың ТЖ орынбасары





Кәсіби бағдар беру кеңесінің мүшелері

Еңбек пәні мұғалімдері

Әлеуметтік педагог



Ата-аналар қауымдастығының төрағасы
















